  Майя Бывальцева Удмурт кыллэн вераськетъёсызъя тямысэтӥез атлас («Диалектологический атлас удмуртского языка») поттыны дась. Со сярысь ивортодэтъя «Удмуртия» агентстволы Удмурт кун университетысь кылтодос картаосты лэсьтонъя лабораторилэн кивалтӥсез, кылосбур тодосъя доктор Риф Насибуллин вераз. Али сётӥмы издательствое тямысэтӥ томзэ поттыны. Солэн котькуд картаяз туж умой адӟиське, кызьы уйпалтӥ асьме диалектъёсы, говоръёсы пыро ӟуч кылъёс, лымшор палтӥ – бигер кылъёс, но кытын ке со вашкала кылъёс умой возисько Риф Насибуллин, Удмурт кун университетысь кылтодос картаосты лэсьтонъя лабораторилэн кивалтӥсезАтласысь кылъёсъя озьы ик валаны луэ, кызьы калыклэн улонэз, соин валче кыл шыкысэз, но воштӥське. Кылсярысь, 19-тӥ даурлэн пумаз удмуртъёс кор уморто интые рамкаё умортоос пуктыны кутскизы, валэктэ Риф Насибуллин. Озьы муш вордонын трос выль арбериос кылдӥзы – дымар, сетка но мукетыз. Уйпалъёс вераськоназы ӟуч кылъёсты кутӥзы, лымшоръёс – бигеръёслэсь асэстӥзы, нош шор ёросъёсы со кылъёс ӧз вуэ, шуэ кылэз эскерись. Арбери кылдэ, шуом, мушкасьлэн сеткаез, нош нимыз ӧвӧл. Собере удмурт трос малпаське но, пӧртэм палъёсын, шор районъёсын, солы выль кыл кылдытъяло. Со ласянь удмурт калык туж, ӟуч сямен вераса, находчивой, амаллы калык, быгатэ кулэ дыръя туж чебересь, со вуж кылъёсыз пӧртэм амалъёсын уже кутыса, выль кылъёс кылдытъя Риф Насибуллин, Удмурт кун университетысь кылтодос картаосты лэсьтонъя лабораторилэн кивалтӥсезАтласэз Россилэн вань улосвылъёсысьтыз валтӥсь библиотекаосы келяло. Риф Насибуллинлэн верамезъя, кунгож сьӧрысь но лыдӟетъюртъёс куро – Англиысь, Америкаысь, Германиысь, Австриысь, Австралиысь. Милям мылкыд вань тӥнь та атласэз интернетэ пуктыны, дуннеысь вань калыкъёс сое мед лыдӟозы, мед басьтозы шуыса но. Москва лэзиз ини милемлы, издательство но лэзе. Университетлэн кудаз сайтаз пуктыны али ужпум эскериське Риф Насибуллин, Удмурт кун университетысь кылтодос картаосты лэсьтонъя лабораторилэн кивалтӥсезОзьы ик лабораториын удмурт кылэ пырем ӟуч кылысь асэстэмъёсын трос томъем кыллюкам бордын ужало. Эскерон улсын туж тунсыко кылъёс пумиськыло, шуэ лабораторилэн кивалтӥсез. Соосты, кылсярысь, туннэ нуналысь тодмо луымтэ книгаосысь шедьтыло. Тулыс мон доры одӥг адями лыктӥз, солэн быдэс портфель книгаос: тани, пе, мон тӥледыз решил шумпоттыны, таосыз, пе, шедьтӥллям Вятские Поляны городысь. Вуж амбарез сэрттыкузы шедьтӥллям ватос: 20-тӥ аръёсы потэм книгаос – революцилэсь азьло, революци бере. Одӥгез книга нимаське «Букварь бере чырдон книга», со нокытын но ӧвӧл ни. <…> Мон малпасько, калыкын али туж трос сыӵе ватыса возем книгаоссы. Мынам кылэме вань, мумыкорен вӧлдэт вискысь но трос книгаос потыло шуыса «Букварь бере чырдон книгалэсь» копиоссэ Историия, кылъя но литературая удмурт институтлэн, Удмурт кун университетлэн лыдӟиськонниосазы, Йӧскалык лыдӟетъюртэ сётӥзы. Озьы ик Риф Насибуллин ватсаз, революцилэсь азьло удмуртъёс, Волга котырысь мукет финн-угор калыкъёсын ӵошатыса, тужгес трос книгаос поттӥзы.  Мынам лыдъямея Казаньын поттэмын 240-лэсь трос удмурт книга, со вакытэ ик поръёслэн потэмын 14 Риф Насибуллин, Удмурт кун университетысь кылтодос картаосты лэсьтонъя лабораторилэн кивалтӥсезВатсалом, Риф Насибуллинлэн верамезъя, лаборатория удмурт кыллэн вераськетъёсызъя укмысэтӥзэ но атласэз гожтӥз ни. Атласлэн нырысетӥ томез 2009-тӥ арын потӥз, берлоез, сизьыметӥез, - 2019-тӥ арын.  Тодэ вайытом, Удмуртиын пиналъёслэсь удмурт кылъя но литературая тодонлыкъёссэс эскерон но дунъян пособиосты поттӥзы. Нош азьвылгес удмурт кылъя но литературая учебникъёс федерал лыдметэ пыртыны ӵектэмын шуыса тодмо луиз.  Тегъёс: Ижкар Удмуртия удмуртъёс удмурткыл Тодос  